**Inštitut za trajnostni razvoj**

**Vabilo k sodelovanju na NOVEM EKOPRAZNIKU**

**sobota, 8. september 2018, Ljubljana, Pogačarjev trg**

**Spoštovane ekološke kmetice in kmetje!**

**17. Ekopraznik v Ljubljani** spreminja svojo podobo! Tradicionalni predstavitvi in prodaji izdelkov/storitev za ekološki in zdrav življenjski slog na stojnicah letos dodajamo **bogat spremljevalni program.** Osrednje mesto še vedno pripada ekološkim kmetijam, dodali pa smo program z vodilno temo »**KULINARIKA – EKO & ZDRAVO!«** ter **EKO ČOKOLADA, KAVA IN ČAJ.**

Ekopraznik bo potekal od 8. do 15. ure, spremljevalni program pa se bo začel ob 8:30.

**SPREMLJEVALNI PROGRAM na zgornji ploščadi pred cerkvijo:** V njem se boste lahko po želji še bolje predstavili vi – razstavljavci!

1. **Nagradna igra za obiskovalce.**

Vi prispevate svoj izdelek (ali bon za storitev, popust …), ki ga želite posebej izpostaviti in promovirati, ter nagradno vprašanje za obiskovalce. Mi poskrbimo za promocijo teh izdelkov pred in med prireditvijo.

1. **Kulinarične predstavitve in mini delavnice. Lahko tudi druge zanimive predstavitve** (zelišča, kozmetika …). 20 – 30 minut, zagotovljen pult, elektrika, ozvočenje.

Izberete svoj izdelek/izdelke (živila, pa tudi knjige, spletne strani …), ki jih želite izpostaviti s pomočjo kulinaričnega prikaza priprave jedi, prigrizka, napitka (ali nekulinarične predstavitve). Npr. prikažete pripravo izbrane jedi, animirate obiskovalce, omogočite majhno pokušino, jih napotite na vašo stojnico, kjer lahko kupijo ali naročijo izdelek, prejmejo recept, ipd.

**Rok za prijavo** za sodelovanje na Ekoprazniku IN v spremljajočem programu je **1. julij 2018**.

**Kaj zagotovi organizator:**

* stojnico (na voljo bo pribl. 70 stojnic),
* osnovno infrastrukturo za delavnice: delovni pult (daljša miza), elektrika, ozvočenje,
* promocijo izdelkov na naši NOVI spletni strani [www.itr.si](http://www.itr.si), FB in prek oglaševanja prireditve.

**Kako sodelujete:**

* Najkasneje do **1. julija 2018** nam pošljite prijavnico – naročilnico za sodelovanje na Ekoprazniku.
* Če želite sodelovati v programu, to **označite** in **specificirajte** v prijavnici.

Po potrebi nas pokličite, da se dogovorimo o podrobnostih. V kolikor bo veliko zanimanja, boste lahko sodelovali tisti, ki se boste prijavili prej.

**S čim lahko sodelujete?**

Kot doslej pa je na Ekoprazniku možno predstavljati in prodajati izključno certificirana ekološka živila, certificirano eko/naravno kozmetiko, ter različne storitve za eko in zdrav življenjski slog.

**Kdo so obiskovalci Ekopraznika?**

Že osveščeni ekološki kupci; omahujoči kupci – ljudje, ki iščejo več informacij; **popolnoma novi kupci, ki jih bomo pritegnili s kulinaričnim programom**; tuji turisti (promocija z letaki v hotelih).

**Zakaj sodelovati na Ekoprazniku?**

Ker smo pripravili novo obliko s programom, ki bo pritegnil tako »stare« kot popolnoma nove stranke!

Ker boste poglobili stik z obstoječimi kupci, ker vas bodo lahko spoznali popolnoma novi ljudje; ker lahko predstavite novosti v svoji ponudbi.

Ker Ekopraznik vsakič napove in o njem **poroča vrsta medijev**. V lanskem letu smo pridobili kar nekaj medijskih sponzorjev, ki so medijsko podprli naš dogodek; tudi letos bo tako.

Več informacij o programu Ekopraznika bo mesec dni pred dogodkom na voljo na spletni strani [www.itr.si](http://www.itr.si). O tem bomo vse prijavljene razstavljavce obvestili.

**8. september 2018: 17. Ekopraznik od 9. do 15. ure**

na Pogačarjevem trgu, z bogatim programom in s predstavitvijo EKO ponudbe na 70 stojnicah

**Kako lahko sodelujete?**

Glede na dosedanje izkušnje je zanimanje veliko, prostor pa omejen. Zato vsem, ki že veste, da želite sodelovati, svetujemo, da se prijavite čim prej.

**POZOR – prodajalci z letno rezervacijo na EKOLOŠKI TRŽNICI na Pogačarjevem trgu v LJ:** Ekopraznik je posebna prireditev in ne del ekotržnice, zato je prijava s priloženo prijavnico kot doslej OBVEZNA TUDI ZA VAS.

**Pogoj** za sodelovanje je certifikat o ekološki pridelavi. Kmetije v preusmerjanju (še) ne morejo sodelovati. Dodaten pogoj za predelana ekoživila: možna je le prodaja izdelkov, ki so označena v skladu s predpisi in za katere imajo kmetije vsa potrebna dovoljenja za predelavo!

|  |  |  |
| --- | --- | --- |
|  **Najem stojnice na Ekoprazniku** | **EUR**\* | *\* cena je končna – ni DDV* |
| Individualna ekološka kmetija, samostojna stojnica | **35 €**  |  |
| Individualna ekološka kmetija - delitev stojnice z drugo kmetijo (1/2)  | **25 €**  |  |
| Zadruga, društvo, zveza … ekoloških kmetij: samostojna stojnica, na kateri se lahko predstavlja več kmetij oz. celo društvo. | **110 €**  |  |

Vaše **prijave sprejemamo do nedelje, 1. julija 2018, po e-pošti ali pošti**. Dodatne informacije dobite po e-pošti (info@itr.si) ali telefonu (01 4397 460 ali 051 368 890).

**Prijav po telefonu ne sprejemamo. Prijavnica nadomešča naročilnico.**

V primeru, da bo vaša prijavnica prispela v roku, vendar bodo vse stojnice že zasedene, vas bomo o tem obvestili. Ob prijavi vam bomo izstavili račun; **vaša prijava bo dokončno potrjena** (oziroma vaše mesto rezervirano) **po plačilu računa**!

Ker je število mest omejeno, vam v primeru zanimanja svetujemo čim hitrejšo prijavo.

Z lepimi pozdravi,

ekipa Inštituta za trajnostni razvoj

**INŠTITUT ZA TRAJNOSTNI RAZVOJ,** Metelkova 6, 1000 Ljubljana

Pisarna: Trubarjeva 50, 1000 Ljubljana

Tel.: 01 4397460; GSM: 051 368890; info@itr.si / [www.itr.si](http://www.itr.si); [www.solskiekovrt.si](http://www.solskiekovrt.si)

### PRIJAVNICA/naročilnica

## za sodelovanje na 17. Ekoprazniku v Ljubljani, 8. september 2018

**PRIJAVLJAM SE:**

## za najem stojnice na 17. EKOPRAZNIKU v Ljubljani, 8. september 2018

* samostojen najem za individualno ekološko kmetijo: **35 €**\*
* ½ stojnice; delitev z: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(dopišite s kom); **25 €**\*na kmetijo
* zadruga, združenje, zveza … ekoloških kmetij: najem stojnice za več razstavljavcev: **110 €**\*

(Cena velja za najem ene stojnice. Cena v primeru lastnega razstavnega vozila, hladilnika ipd. je odvisna od površine, ki jo le-ta zasede, in se določi po predhodnem dogovoru – prosimo, pokličite.)

**SODELOVANJE V PROGRAMU:**

**je brezplačno – možno do zapolnitve mest (programskega časa)!**

1. **Želim sodelovati pri nagradni igri za obiskovalce.** DA NE

Opis izdelka/storitve/popusta …:

**2. Želim sodelovati s kulinarično** (ali kakšno drugo) **predstavitvijo.** DA NE

Kratek opis predstavitve za naš program (lahko par stavkov):

Trajanje predstavitve:

**Če se še ne boste mogli odločiti, s čim konkretno boste sodelovali, lahko sporočite naknadno, a le do 6. julija, saj sicer ne moremo zagotoviti polne promocije.**

Ime podjetja/organizacije:

Naslov:

Davčna št.: E-pošta:

Telefon, mobilni tel.:

Naslov spletne strani podjetja/organizacije za povezavo:

**VAŠA PONUDBA na Ekoprazniku** (za vpis v info gradivo za obiskovalce):

S podpisom potrjujem naročilo.

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis odgovorne osebe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijavnico/naročilnico pošljite najkasneje do nedelje, 1. 7. 2018 po e-pošti: info@itr.si ali na naslov: Inštitut za trajnostni razvoj, Trubarjeva 50, 1000 Ljubljana